text: Lærlings tilstand stadig kritisk
  19 oktober 2010 kl. 06.31
  Den 17-årige mand, som i går faldt syv meter ned på sit arbejde, er alvorligt kvæstet. Hans tilstand er stadig kritisk, men stabil.
  Omkring klokken halv to i går eftermiddags kom en 17-årige lærling i Vejen alvorligt til skade. Han faldt syv meter ned og ramte et betongulv.
  Hans tilstand er lige nu kritisk, men stabil oplyser vagthavende hos Syd- og Sønderjyllands Politi.
  